386 
BÁNYÁSZATI KOHÁSZATI ÉS FÖLDTANI KONGRESSZUS. 
tűzetett ki; 4. a magyar szaktársakkal ez ügyben leendő érintkezésre bizottság 
választatott. (Lásd a harmadik ülés végén.) 
Harmadik nap. Szeptember 16-ikán. 
(Ez az ülés nem a kiállítás zenecsamokában, hanem a m. tudom. Akadémia díszter¬ 
mében tartatott.) 
Elnökök : C. A. v. Frey és Fakbaky István. 
Jegyzők : Pühn J. és Dr. Amon Ede. 
A napirend előtt Borbély Lajos, a salgótarjáni vasmű vezérigazgatója tett 
kritikás megjegyzéseket Obdach lírnak tegnapi közleményeire. 
Előadások: 
Kerpely Antal, miniszt. tanácsos, a kincstári vasművek központi igazgatója 
Magyarország vasiparáról az országos kiállítás idejében czímen tartatott kimerítő 
előadást, mely a kongresszus kiadásában szintén magyar és német nyelven külön 
füzetekben jelent meg. 
2. Noth Gyula bányaigazgató (Dukla): A magyarországi petróleum-kutatá¬ 
sok eddigi eredményeiről és jövőbeli kilátásairól. (Megjelent magyarul és németül.) 
Ehhez az előadáshoz Dr. Babitsch F. J. bányaigazgató fűzött helyreigazító 
megjegyzéseket, különösen a sósmezői viszonyokat illetőleg. 
Szüts Illés, k. zúzómű felügyelő bejelentett előadása az érczélőkészítés 
némely részleteiről, idő rövidsége miatt elmaradt. De nyomtatásban ez is két 
nyelven jelent meg s mint valamennyi előadás, a jelenlevő tagok között ez is szét¬ 
osztatott. 
Ezzel a kongresszus napi rendje ki volt merítve; az ülés befejezése előtt 
azonban Zsigmondy Vilmos még két ajánlatot terjesztett elő: 1., hogy a kongres¬ 
szus költségeinek fedezésére befolyt adományokból s a tagsági díjakból bevett 
4735 írtból a kiadások levonása után fennmaradó összeg az orsz. bányászati és 
kohászati egyesületnek adassák át; 2. hogy a harmadik kongresszus 2—3 év múlva 
Bécsben tartassák meg (1. a második ülés végén.) Mind a két ajánlat köztetszéssel 
elfogadtatott. 
Végül Farbaky István elnök mondott köszönetét a kongresszus tagjainak, 
különösen a külföldi vendégeknek azon meleg érdeklődésért, melyet a kongresszus 
iránt tanúsítottak s a gyűlést befejezettnek nyilvánítja. 
Az ülés után a kongresszus tagjai hajóra szállva előbb az elevátorokat tekin¬ 
tették meg, azután a Margit szigeten gyűltek össze kedélyes búcsú lakomára. Este 
pedig két részre oszolva, az egyik csapat északfelé, a másik délfelé indult a terve¬ 
zett kirándulásokra, melyekről a «Bányászati és Kohászati Lapok# s az «Oesterreichi- 
sche Zeitschrift für Berg- und Hüttenwesen# októberi számai adtak bővebb tudó¬ 
sításokat. 
Közli: Pethö Gyula. 
